Source: https://beta.e-justice.europa.eu/13/SK/national_case_law?BULGARIA&init=true&member=1
Timestamp: 2019-09-15 06:14:47+00:00

Document:
V tejto časti sa uvádza prehľad bulharskej judikatúry, ako aj popis príslušných databáz obsahujúcich judikatúru a odkazy na ne. Najvyšší správny súd vykonáva celkový dohľad nad presným a spravodlivým prijímaním zákonov v oblasti správneho súdnictva. Najvyšší správny súd sa zaoberá odvolaniami a odpormi proti aktom Rady ministrov, predsedu vlády, podpredsedov vlády, ministrov, riadiacich pracovníkov ďalších inštitúcií, ktoré sú priamo podriadené Rade ministrov, aktom najvyššej súdnej rady, aktom Bulharskej národnej banky, aktom krajských guvernérov, ako aj proti ďalším aktom stanovených zákonom. Tento súd vydáva rozhodnutia v sporoch o zákonnosti delegovaných legislatívnych nástrojov. Ako kasačná inštancia súd skúma súdne rozhodnutia v správnych konaniach a zaoberá sa žiadosťami o zrušenie účinných súdnych rozhodnutí vynesených v správnych konaniach. Najvyšší kasačný súd je najvyššou súdnou inštanciou v trestných, obchodných a občianskych veciach. Do jeho jurisdikcie patrí celé územie Bulharskej republiky. Nad spravodlivosťou dohliada Najvyšší kasačný súd, Najvyšší správny súd, odvolacie súdy, krajské súdy, vojenské súdy a okresné súdy. Rozsudky a rozhodnutia sa uchovávajú v informačných databázach príslušných súdov v papierovej aj elektronickej forme.
Judikatúra prístupná na internetovej stránke
Najvyšší správny súd má internetovú stránku už od začiatku roku 2002. Zriadila sa v záujme plnenia požiadaviek jednotlivcov, právnických osôb a správnych orgánov na jednoduchý prístup k informáciám o justičných činnostiach súdu.
Judikatúra súdu je dostupná na jeho internetovej stránke. Prístup k databáze je podmienený bezplatnou registráciou v štandardnej forme (užívateľské meno a heslo).
Najvyšší kasačný súd má internetovú stránku, ktorá zabezpečuje priamy prístup k informačnej databáze Najvyššieho súdu.
Na internete nie je k dispozícii žiadna zbierka ani popis, ktoré by informovali o rozhodnutiach alebo ďalších činnostiach Najvyššieho správneho súdu. Výrok sa uverejňuje s jeho číslom, dátumom vydania a číslom prípadu, ktorého sa týka, napríklad:
„Решение №5908 от 23.06.2005 по Дело №4242/2005“.
Najvyšší kasačný súd
Rozsudky sa vydávajú ako kópie v papierovej podobe a uverejňujú sa v zbierke, ročenke a na internetovej stránke Najvyššieho kasačného súdu Bulharskej republiky.
Vyhľadávať je možné podľa: údajov zaregistrovaných na súde a mien účastníkov konania, čísla prípadu prideleného Najvyšším kasačným súdom a čísla prípadu prideleného úsekom Najvyššieho kasačného súdu.
Úplné znenie rozsudkov (s vypustenými osobnými údajmi), ktoré sa vydali po 1. októbri 2008 sú prístupné prostredníctvom odkazu v dolnej časti stránky zobrazujúcej výsledky hľadania.
Správy a tlačové správy Najvyššieho kasačného súdu Bulharskej republiky sa pravidelne uverejňujú na internetovej stránke Najvyššieho súdu v časti Tlačová kancelária. Rozsudky v prípadoch veľkého verejného záujmu sa uverejňujú v tejto časti a tiež v informačnej databáze Najvyššieho kasačného súdu.
Judikatúra je k dispozícii vo formáte HTML na internetovej stránke Najvyššieho správneho súdu.
Judikatúra je k dispozícii vo formáte PDF na internetovej stránke Najvyššieho kasačného súdu.
Dotknuté súdy
Najvyššie súdy – správny a kasačný
Sú k dispozícii informácie o:
tom, či sa o prípade stále pojednáva?
výsledku odvolania?
ďalšom konaní pred:
iným domácim súdom (Ústavným súdom apod.)?
Existujú záväzné pravidlá uverejňovania judikatúry?
Áno – čl. 64 ods. 1 zákona o systéme súdnictva
Uverejňuje sa celá judikatúra alebo len jej časť?
Najvyšší správny súd a Najvyšší kasačný súd – celá judikatúra
Celá judikatúra/iba jej časť
V prípade uverejňovania len časti judikatúry, aké kritériá sa uplatňujú?

References: súd 
 súd 
 súd 
 súd 
 súd 
 súd 
 súd 
 súd

 čl. 64
 súd 
 súd